El centre de salut de La Patacona compleix 25 anys amb una ampliació de les instal·lacions i millora de serveis
03 de juliol de 2023

Alboraia està de celebració amb el 25 aniversari del centre de salut de La Patacona, una ramificació del departament Clínic – Malva-rosa que dona suport sanitari a aquest nucli urbà. Com a part de l'assenyalada data, l'alcalde d'Alboraia, Miguel Chavarría; la regidora de Promoció de la Salut, Susana Cazorla; i membres de l'Equip del Govern han visitat el centre de salut.

Allí han rebut a Álvaro Bonet, gerent del Departament de Salut del Clínic-Malva-rosa i Carmina Martínez, cap de zona bàsica de salut d'Alboraia, amb els qui ha comprovat l'evolució dels 25 anys i els avanços realitzats recentment. Chavarría ha donat l'enhorabona a tot el personal que cada dia fa funcionar el servei, assenyalant que Alboraia "sempre buscarà potenciar la sanitat pública".

La celebració coincideix, a més, amb l'ampliació de les seues instal·lacions amb l'objectiu donar cabuda i major comoditat a l'ampliació de personal mèdic de pediatria i de medicina familiar. L'augment de l'espai ha permés habilitar una consulta de pediatria, una consulta d'infermeria pediàtrica i una sala d'espera per a aquest camp de la medicina. Aquestes sales ja estan equipades per a atendre veïns i veïnes.